Den Nord-Cimbriske Tilskuer, 1837-09-28
Man hører saa ofte den dannede Klasse beskylde Almuen for en total Jndolents mod Læger og Lægekunsten, og at den sjelden consulerer disse, for Døden skinbarlig staaer for Øie. Man kan slet ikke nægte denne Sætning; men Spørgsmaalet er: hvorfra reiser den sig Er det af den nedarvede og tildeels indpræntede Troe paa Fatalisme, den de Christne slet ikke bør eller kan bebreide Moslemins; er det af Armod eller Gierrighed, eller har Erfaring lært ham, at Lægens Kunst ofte successivt udvikler sig ved at bruge det menneskelige Legeme som Prøveklude for deres Uvidenhed, Det kan ikke nægtes, at den første Grund til Ligegyldighed for Lægen er udbredt vide om Land, og det ikke allene hos Bonden, men selv hos dem, der gjøre Prætention paa Dannelse og Kundskaber, og hvor kan det Andet være, naar Mænd der skrive offentlig for et heelt Publicum have paastaaet, at Cholera og anden Smitsot ei holdes ude ved Spærringsmidler, men ved Tro og Bøn, naar baade i Skolen og Kirken læres: "at selv formaae vi Jntet;" thi uagtet denne Sætning ei burde mistydes, saa blive dog mange staaende derved, uden at forbinde den med en Anden: "Gud gjør Jntet umiddelbart - der skal Menneskehjelp til Guds Hielp. Desuden er denne Troe et ypperligt Surrogat forden menneskelige Magelighed, der heri faaer et godt Rygstød, og kan undskylde mangt et Feilgreb med saa skulle det være og derfor kalder mangen ellers tilsyneladende fornuftig Mand aldrig Lægen, men døer i Guds Navn rolig og glad; thi saa skal det være" tænker han, og derved mistede Landet mange duelige Huusfædre og Mødre, der længe kunne gavnet og virket. Saasandt dette er, saasandt er det og, at paa den ene Side Gierrighed og paa den ande Side Armod hindrer mange af Almuen fra at benytte Lægehjælp. Rigtignok er Gierrighed noget relativ, og der gives virkelig i vore Dage saa mange Huller at opfylde, saa mange Kasser at tilfredsstille, at man just ei strax maa kalde en Mand gjerrig, naar han ei søger Lægen. Det er bekjendt nok, saavel af Ordsproget, som af daglig Erfaring, at nye Koste feie bedst. Da jeg ved disse her forstaaer de sig allevegne nedsættende practiserende Læger og det er noterisk vist, at nogle af disse Herrer uden at rødme forlange 10 Rbd. og fri Befordring for et Sygebesøg, ved hvilket de føle Pulsen og skrive en Recept, saa maa dog en Huusfader betænke sig Noget, før han lader hente en af disse Koste, hvormed snart en 50 Rbd. var udfriet, uden at man just har Ret til at beskylde ham for Gierrighed - Om den fattige Huusmand vil jeg ikke tale; thi naar en af dem, man ofte urigtig kalder Qvaksalvere, ei kan redde ham, saa faaer han i Guds Navn døe uden Mixtur og Alt; efterdi man har kun faa Exempler paa, at en Læge af det almindelige Slags, har skrevet en Recept gratis. Dersom imidlertid Bonden havde erfaret, at Lægens videnskabelige Dannelse og forudsatte Studium betræffende det menneskelige Legems Bygning og Beskaffenhed og Naturen i dens Riger gjorde den ustuderede simple Mands - ogsaa Qvaksalverens Raad til Skamme, saa gav han Lægen med Glæde sin sidste Skilling, og gjorde for sit Helbred, de største Opofrelser mangengang; men Erfaring lærer ham ofte det Modsatte. Derfor mangler han Tillid til den authoriserede videnskabelige Mand og søger Raad hos Andre, hvis Curer i Beenbruds og udvortes Tilfælde virkelig give dem Plads blandt udmærkede Læger. Aldrig har Mangel af Tillid til en Stand en sørgeligere Jndflydelse paa Mennesket, end naar Patienten ei ubetinget kan yde sin Læge Tiltroe, men tvivler om hans Duelighed eller Retskaffenhed. Den allerdueligste Læge kan da, selv med den bedste Villie Jntet udrette; men denne Mistroe seer og hører man yttre sig ved enhver Leilighed, og tilvisse ikke uden Grund, da man saa ofte seer, at ustudeerte Personer af begge Kjøn foretage Curer ved Beenbrud &c. som vedkommende Læger have erklæret umulige og helbrede Lemmer, der ere erklærede i AmputationsTilstand; da man seer, at Personer, der længe have lagt under Lægens Haand, og tilsidst erklærede inkurable, i kort Tid vinde deres Helbred tilbage under de ustudeerte Lægers Tilsyn. Jeg kunde anføre mangfoldige Tilfælde af dette Slags - kun et Par til Exempel: